
EXPUNERE DE MOTIVE  PRIVIND OPORTUNITATEA PROIECTULUI DE HOTARARE
Sectiunea 1 
Titlul proiectului de hotarare
Proiect de hotarare privind anularea creantelor fiscale restante mai mici de 40 lei existente în sold la 31.12.2017

Sectiunea a 2 - a 
Motivul emiterii proiectului de hotarare
1.Descrierea situatiei actuale
            La data de 31.12.2017  exista în sold creante  fiscale  datorate si neachitate de debitorii persoane fizice si persoane juridice,  mai mici de 40 lei,  în suma totala  de 92.529 lei ( 81.605 lei creante  fiscale mai mici de 40 lei, datorate si neachitate de debitorii persoane fizice ; 10.924 lei creante  fiscale mai mici de 40 lei, datorate si neachitate de debitorii persoane juridice).

Executarea silita a contribuabililor care au restante la bugetul local presupune din partea organului fiscal efectuarea unor activitati precum:  emiterea si tiparirea somatiei, a titlului executoriu si comunicarea acestora catre debitori; solicitarea de informatii despre debitori de la diverse institutii abilitate; emiterea si comunicarea adreselor de infiintare a popririi catre institutiile bancare si alti terii popriti, precum si alte activitati  care genereaza cheltuieli materiale, de personal si cheltuieli postale efectuate în  vederea comunicarii actelor administrative emise în vederea executarii silite, cheltuieli care depasesc valoarea de 40 lei.

Conform art. 266 alin.(5) - (7) din Legea nr.207/2015 privind Codul de Procedura Fiscala,  care stipuleaza ca:

“(5) Creantele fiscale restante administrate de organul fiscal central, aflate în sold la data de 31 decembrie a anului, mai mici de 40 lei, se anuleaza. Plafonul se aplica totalului creantelor fiscale datorate si neachitate de debitori.

(6) În cazul creantelor fiscale administrate de organul fiscal local, prin hotarare, autoritatile deliberative pot stabili plafonul creantelor fiscale care pot fi anulate, care nu poate depasi limita maxima prevazuta la alin. (5).
(7) Prevederile alin. (6) se aplica totalului creantelor fiscale datorate si neachitate de debitori aflate în sold la data de 31 decembrie a anului.’’
Astfel, in cazul creantelor fiscale restante administrate de organul fiscal local, aflate în sold la sfarsitul fiecarui an fiscal, legiuitorul a instituit posibilitatea ca, prin hotarare, autoritatile deliberative sa stabileasca plafonul creantelor fiscale a caror valoare este mai mica de 40 de lei, care pot fi anulate. Plafonul se aplica totalului creantelor fiscale datorate si neachitate de debitori.


2. Schimbari preconizate si rezultate asteptate
Evitarea cheltuielilor care ar putea depasi valoarea creantei urmarite si a neplacerilor generate de masurile specifice de executare silita a debitorilor persoane fizice si persoane juridice, în vederea stingerii unei creante a carei valoare nu justifica de cele mai multe ori procedurile si demersurile legale necesare a fi întreprinse în vederea încasarii/recuperarii acestor creante.

             3.Alte informatii :- Nu este cazul
        4. Concluzii:
       Avand in vedere cele expuse, apreciem ca se impune emiterea unei hotarari de consiliu local prin care sa se aprobe anularea creantelor fiscale restante mai mici de 40 lei, aflate in sold la data de 31.12.2017, in valoare totala de 92.529 lei.
PRIMAR


                                                                      VICEPRIMAR               NICOLAE ROBU




                                  FARKAS IMRE  

DIRECTOR EXECUTIV

ADRIAN BODO

NOTA: Elementele de natura tehnica, de detaliu, se vor regasi în raportul de specialitate si, daca se impune,  în nota de fundamentare.

